
R E F E R A T   D E   A P R O B A R E 
privind  alocarea unei sume de bani în vederea organizării unor acțiuni
prilejuite de sărbătorirea ”Zilei Internaţionale a Copilului” 


	
În Programul principalelor manifestări cultural - educative, artistice şi sportive, pe teme prestabilite, de interes local sau zonal, organizate la nivelul municipiului Brad în anul 2025, aprobat prin Hotărârea Consiliului Local Brad nr. 36/2025,  s-au prevăzut manifestări cultural artistice, educative şi sportive dedicate „Zilei Internaţionale a Copilului”.
Comisia constituită prin Dispoziţia Primarului nr.  355/2025, în şedinţa operativă de lucru din data de 20.05.2025, având în vedere că ziua de 1 iunie este zi liberă, a  hotărât ca „Ziua Internaţională a Copilului” să se sărbătorească în data de  30 mai 2025.
Ca acțiuni dedicate „Zilei Internaționale a Copilului” s-au propus următoarele:
     - desfășurarea unui concurs de desene cu temele: „Eu când voi fi mare!”;
     - la ora 09.00 - Crosul ZARAND, ediția 2025, cu plecare de la intersecția strada Liceului cu strada Arsenie Boca;
     - la ora 10.00 - concurs de îndemânare cu biciclete pe strada Independenței;
     - la ora 12.00 - premierea câștigătorilor la concursurile de desene, biciclete și cros;
     - concurs de handbal pentru elevi, care va avea loc în data de 29 mai 2025, în sala de sport a Școlii Gimnaziale „Mircea Sântimbreanu” Brad;
     - competiție sportivă amicală de fotbal pe terenul de fotbal sintetic din municipiul Brad, cartierul Micro 1, care va avea loc în data de 31 mai 2025.
În acest scop, am iniţiat prezentul proiect de hotărâre prin care am propus alocarea sumei de 20.000 lei din bugetul local al Municipiului Brad pe anul 2025, de la capitolul bugetar  67.02 – „Cultură, recreere şi religie”, la care se adaugă sume/produse provenite din sponsorizări.
 	În vederea unei bune organizări a acestor acţiuni, am propus desemnarea a 5 consilieri locali care vor colabora cu membrii comisiei desemnată prin Dispoziţia nr. 355/2025 a Primarului Municipiului Brad, cu precizarea că las la latitudinea Consiliului Local al Municipiului Brad desemnarea acestora.
Am mai propus, de asemenea, împuternicirea Primarului Municipiului Brad ca, după deliberarea comisiei, să semneze toate contractele încheiate cu ocazia organizării acestor acțiuni.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile Hotărârii Consiliului Local al Municipiului Brad nr. 36/2026 privind aprobarea Programului principalelor manifestări cultural - educative, artistice şi sportive, pe teme prestabilite, de interes local sau zonal, organizate la nivelul municipiului Brad în anul 2025, ale art. III alin. 2 lit. a din O.U.G. nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, ale Legii nr. 273/2006 privind finanţele publice locale, cu modificările şi completările ulterioare,  ale  art. 88 și art.129 alin. 4 lit. a din O.U.G. nr. 57/2019 privind Codul administrativ, cu modificările și completările ulterioare, precum și ale  art. 11 alin. 4 din Legea nr. 554/2004 a contenciosului administrativ, actualizată.

